Ο χώρος της Γεωργίας είναι στην πραγματικότητα πολύ καλύτερος αισθητικά και μεγαλύτερος σε σχέση με αυτό που φαίνεται στις φωτογραφίες. Το σπίτι είναι αρκετά ευρύχωρο για 2 άτομα και ένα μεγάλο συν είναι ότι ο χώρος ήταν όλες τις ώρες αρκετά ζεστός. Ακόμη κι όταν γυρνούσαμε από τη βόλτα μας (που σημαίνει ότι το καλοριφέρ ήταν για ώρες κλειστό) βρίσκαμε έναν πολύ ζεστό χώρο. Υπάρχει επαρκής εξοπλισμός σε όλους τους χώρους. Κυριολεκτικά δε λείπει τίποτε.
Το σημείο βρίσκεται πολύ κοντά σε όλα τα κεντρικά σημεία ενδιαφέροντος. Με τα πόδια όλα είναι πολύ κοντά (Αριστοτέλους, Άγιος Δημήτριος, Ροτόντα, Λαδάδικα, Βαλαωρίτου, άνω Πόλη, Τσιμισκή).
Οι γονείς της Γεωργίας μάς είπαν να μην ακολουθήσουμε το check out και να φύγουμε ό,τι ώρα μας εξυπηρετεί. Πράγμα το οποίο μας ευχαρίστησε και μας εξυπηρέτησε ιδιαίτερα, διότι ταξιδεύαμε βράδυ και θα έπρεπε να βρούμε χώρο για να αφήσουμε τις αποσκευές μας. Χάρη στην προσφορά τους κερδίσαμε χρόνο για παραπάνω βόλτα στην πόλη.
Το κατάλυμα της Γεωργίας το συστήνω ανεπιφύλακτα και θα το προτιμήσω ξανά σίγουρα σε επόμενη επίσκεψή μου.